
תקנות המסים (גבייה) (קביעת הוצאות מרביות), התשע"א-2010
אישור התקנות

היו"ר דוד רותם:

רבותיי, אנחנו חוזרים לדון בתקנות המסים (גבייה) (קביעת הוצאות מרביות). מה עוד נשאר לנו, רבותיי? 

יעל קינן מרקוביץ:

כבוד היושב ראש, יש עוד ארבע נקודות שהיינו מבקשים---

דלית זמיר:
כדאי לעבור על הכל מהתחלה. כדי שזה יהיה ברור לפרוטוקול, שלא יהיו בלבולים אחר כך.  שיעברו על זה אחד אחד.

יעל קינן מרקוביץ:

כבוד היושב ראש, סעיף 1(2) זו הנקודה הראשונה. אנחנו כבר חשבנו שהדברים נסגרו והוסדרו וחזרנו לנוסח של משלוח דרישה נוספת, ושוב אנחנו חוזרים, שניים קדימה ואחד אחורה. 

היו"ר דוד רותם:

אני לא רוצה שישלחו שמונה דרישות. אין לי בעיה שיהיו שתי דרישות בשנה וזה הכל. 

קריאה:

הלוואי שיהיו שמונה.

היו"ר דוד רותם:

כך חושב אתה. 

יעל קינן מרקוביץ:
זה דווקא טוב לאזרח. 

היו"ר דוד רותם:

זה לא טוב לאזרח, זה בסך הכל הדרך לנפח את החוב וזה לא מקובל עליי. שלחתם שני מכתבי התראה, איש לא ענה, תנקטו בהליכים ושלום על ישראל. לא צריך לנפח לו את התיק על ידי עשרות מכתבים. רוצים כסף או רוצים לבזבז? 

דלית זמיר:

אני חושבת שהכל פה זה סבירות. אני חושבת שבגדול אנחנו כן היינו מעדיפים שיימסרו מכתבי התראה ולא ינקטו בהליכים. חייב, אם הוא יודע על החוב, זה עדיף לנו. ברור שאין טעם לשלוח לאדם כל חודש אם אתה יודע שהמכתב כרגע הגיע ליעדו, אין שום בעיה, נשלח לאותה כתובת כל חודש, זה באמת מוגזם, ולדעתי זה לא סביר. אבל מצד שני לא הייתי רוצה להגביל את זה, כי אני כן רוצה שהרשות, אם היא מוצאת לנכון, כן תשלח עוד פעם. אם היא לא תקבל על זה הוצאות, שלא תשלח. 

היו"ר דוד רותם:

הרי אנחנו יודעים טוב מאוד שזה לא הרשות, אלא הם העבירו את זה לחברות גבייה ולעורכי דין ואז, את יודעת, זה דבר נורא פשוט, לעורך הדין יש מתמחה, הוא אומר לו 'אדוני, באופן אוטומטי אתה כל חודש מוציא מכתבים, תגדיל את החוב, זה הולך וגדל ואנחנו רק חוגגים מזה'. 

דלית זמיר:

אני יודעת שכל אחד מביא פה את הניסיון האישי שלו עם הרשויות המקומיות, אז אולי הגיע גם תורי, אבל הבעיה הגדולה שלי עם הרשויות המקומיות, שאני לא רואה את מכתבי הדרישה, והלוואי והייתי רואה. זאת אומרת הבעיה היא שמה שאני מכירה מסביב, שאנשים פתאום מגלים שיש להם עיקולים בכל מיני מקומות. הלוואי שהיו מוציאים עוד מכתבי דרישה. 

היו"ר דוד רותם:

הם מוציאים מכתבי דרישה בלי סוף. 

דלית זמיר:

אני לא מכירה שמוציאים מכתבי דרישה ברשויות מקומיות. 

היו"ר דוד רותם:

 את יודעת מה? אז אחת לחודשיים. זה לא משנה. למה צריך לכתוב לאדם עוד פעם ועוד פעם ועוד פעם? אם האיש הוא סרבן תשלום ומגיע ממנו כסף, יש לכם אמצעים, תנקטו באמצעים. 

דלית זמיר:

אתה צריך לנקוט באמצעים רק כשהם עוזרים לגביית החוב, זה כתוב במפורש בחוק. אם אתה שלחת סתם---

היו"ר דוד רותם:

יוצא מן הכלל, אז עכשיו תסבירי לי למה לכתוב עוד מכתב ועוד מכתב ועוד מכתב עוזרים לגביית החוב? 

דלית זמיר:

אני לא אומרת, ואני גם לא אומרת לחייב פה ב-12 מכתבים בשנה. אגב, בהנחיית היועץ כשאנחנו עובדים על ה'לקראת הפקודה', אנחנו כן מחייבים כמות מסוימת מינימלית כדי לעשות עסקאות על החוב. 

היו"ר דוד רותם:

כמה? 

דלית זמיר:

כרגע זה בדיונים, אז אני לא רוצה להיכנס פה למספרים. 

היו"ר דוד רותם:

בין לבין? 

דלית זמיר:

בין שניים לאחד בשנה. כחובה, אבל. יש הבדל. 

היו"ר דוד רותם:

אין בעיה, מצוין. קניתי. 

דלית זמיר:

לא, אבל אף אחד, להיפך, לא חשב להגביל בזה, הכוונה שלו היתה לחייב, ש'תוציאו את זה'. אם מישהו רוצה לתת יותר, ארבע פעמים בשנה, אני לא בטוחה שזה לא נכון לתת את זה, להיפך. 

היו"ר דוד רותם:
זה בטוח לא נכון לתת את זה, מסיבה אחת פשוטה; בואי נשאל את רשות המסים, כמה מכתבי דרישה אתם שולחים בשנה? 

זאב פורת:

לכשמדובר בחוב שלא חל בו שינוי, גם של נישום או חייב לא פעיל, אחת לשנה. כל צירוף של חוב נוסף, פעם נוספת מתחיל המרוץ. 

היו"ר דוד רותם:

מה זה כל חיוב? כל פעם שלחת לו מכתב, אתה מוסיף 22 שקלים, אז זה שינוי בחוב. 

זאב פורת:

לא, נכון להיום לא עשיתי את הפעולות. אתה שואל מה יהיה לעתיד לבוא. לעתיד לבוא אני מניח שפעם בשנה, כשאני שולח מכתב הרשאה---

היו"ר דוד רותם:

ואחרי כמה מכתבים אתה מתחיל לנקוט פעולות? 

זאב פורת:

אחרי שניים. ראשית כל דרישה ראשונה, לאחר מכן דרישה שנייה ומתחילים בפעילות. 

היו"ר דוד רותם:

תודה רבה, זה בדיוק מה שאני רוצה שיהיה. 

דלית זמיר:

לפי החוק בוודאי יש שתי דרישות מחויבות, ובוודאי אחרי שתי דרישות הוא יכול להתחיל לגבות. אנחנו מדברים גם על עניין של תזכורות, שזה גם סוג של מכתב דרישה, ואני לא בטוחה ש---

היו"ר דוד רותם:

השאלה היא פשוטה, רבותיי, אתם רוצים לגבות כסף או אתם רוצים לכתוב מכתבים? 

דלית זמיר:

שוב, זה עניין של סבירות. 

היו"ר דוד רותם:

זה לא עניין של סבירות. אני יכול לתת לך 17,000 הסברים למה שלחתי עוד מכתב ועוד מכתב. 

דלית זמיר:

יש לי הסבר אבל זה סביר. 

היו"ר דוד רותם:

מה זה הסבר? זה נורא סביר, כי אני---

דלית זמיר:

לא, חשבת שתוכל לגבות כתוצאה מזה---

היו"ר דוד רותם:

חשבתי שהאיש הזה, אני רוצה לגבות ממנו את הכסף, אני מתרה בו, במקום לנקוט נגדו צעדים, ועל ידי כך אני מנפח לו את החשבון כל פעם ב-22 שקלים. 

דלית זמיר:

אבל אלה לא דוגמאות שבאמת הרשות חושבת שכתוצאה מזה היא תגבה את החוב. 

היו"ר דוד רותם:

אלא מה היא עושה? היא מנפחת את החוב, אבל היא חושבת שהיא---

דלית זמיר:

שפעם ביומיים לשלוח מכתב דרישה זה---

היו"ר דוד רותם:

בוודאי. בוודאי. כמה מכתבים אתה חושב שצריך לשלוח כדי שהוא ישלם את החוב? 

גל פרויקט:

מכתב דרישה, אנחנו מעדיפים, כבוד היושב ראש, לשלוח מכתב אחד בלבד. מה שקורה שהחוק מחייב אותנו אחת לתקופה, חייבים דרישה אחת ואחרי זה דרישה שנייה. זאת אומרת על פניו חייבים שתי דרישות בשביל להתחיל את התהליך. לאחר מכן החוק מחייב אותנו, ראה פסק דין לנושאי התיישנות ועכשיו החלטת---

היו"ר דוד רותם:

כמה זמן? 

גל פרויקט:

כרגע אנחנו חייבים, אם זה בחניה, עד שלוש שנים לשלוח לו דרישה, ואם זה בארנונה ומים, אחת לתקופה שכרגע עדיין לא ברור, שאנחנו על פי חוק חייבים לשלוח לו דרישה---

היו"ר דוד רותם:

מה זה לא ברור? מה אתם עושים היום? 

גל פרויקט:

היום אנחנו מקפידים אחת לשנה, או אחת לשנתיים, לשלוח, ליידע אותו חוקית שיש חוב באמצעות דרישה. אבל אנחנו לא עושים את זה, עוד פעם, בשביל להוציא דרישות, אין לנו שום רעיון---

היו"ר דוד רותם:

ברור. רבותיי, נורא פשוט, אתם שומעים? אחת לשנה. אז אין לי בעיה לקבוע שזה אחת לשנה. 

דלית זמיר:

לא הייתי רוצה לקבוע שזה יהיה אחת לשנה. 

היו"ר דוד רותם:

ודאי שלא היית רוצה, אז אני לא אאשר את התקנות. 

דלית זמיר:
אז אני אומרת לך שכרגע---

היו"ר דוד רותם:

אז אין בעיה, אז תשאירו את המצב כמו שהוא היום, לא יהיה אחת לשנה, לא יהיה פעמיים בשנה. תשאירו את המצב כמות שהוא היום, לא אאשר את התקנות. זה כל מה שאני אומר לכם. 

גל פרויקט:

מה הבעיה עם דרישה נוספת? 

קריאה:

אין לנו בעיה עם דרישה נוספת, כל עוד היא תוגבל למספר פעמים בשנה. 

היו"ר דוד רותם:

אין לי בעיה, אני רק רוצה לקבוע כמה פעמים בשנה שולחים את זה. זה הכל. 

גל פרויקט:

סליחה, זה מפריע לכם 'ולא יותר', לצורך העניין, 'משלוש פעמים בשנה'? 

היו"ר דוד רותם:

לא, אני לא מוכן לשלוש פעמים בשנה. 

זאב פורת:

אבל למה אני צריך לשלוח את זה עוד פעם? 

גל פרויקט:

דבר ראשון, לפי פקודת מסים (גבייה) אתה חייב פעמיים, יש דרישה---

זאב פורת:

אני חייב דרישה ראשונה ודרישה שנייה, נגמר העניין.  

קריאה:

ובכל עדכון. 

זאב פורת:

אם זה חוב חדש.

גל פרויקט:

לא, עדכון חוב זה חוב חדש, זה לא קשור. מדברים על דרישה לחוב ספציפי. מה שקורה שבעקבות פסקי הדין שיש, שהולכים ומתגברים, וגם בדעתו של היועץ המשפטי לממשלה, על מנת שלא תחול עליך התיישנות, כי הרבה פעמים בגלל דרישה אתה בכלל לא גובה את הכסף, הוצאתם דרישה ולא מצליחים לגבות את הכסף--- 

זאב פורת:

ולכן פעם בשנה מספיק לשלוח. 

גל פרויקט:

אז אתה מחויב... אתה לא צריך יותר מפעם בשנה. יש איזה טיוטה של היועץ שהוא כותב, אבל זו טיוטה בעלמא, היא עדיין לא... אבל כעיקרון יכול להיות שיחייבו אותנו, מה שכרגע מסתמן, שאחת לחצי שנה או אחת לשנה נשלח דרישה. אז למה אמרתי שלוש פעמים? כי שתיים ראשונות חייבים, אם זה אחת לחצי שנה אז באותה שנה צריך אחת, אז זה יהיה שלוש, ואם זה שנה לאחר מכן ויחייבו אותנו אחת לחצי שנה אז זה יהיה שתיים. אז שלוש בשנה לחייב אותנו זה סביר, מעבר לזה--- 

קריאה:
לא לחייב. 

גל פרויקט:

לאפשר לנו לחייב. מעבר לשלוש בשנה, לדעתנו זה לא...

יעל קינן מרקוביץ:

השאלה אם ניתן להגביל את זה, כמו ההצעה שלכם להגביל שלוש פעמים ב...

היו"ר דוד רותם:

רבותיי, יהיה כתוב ככה, משלוח דרישה נוספת בכתב בדואר רשום, ובלבד שלא יישלחו יותר משלוש דרישות בשנה בהפרש של ארבעה חודשים זו מזו. 

גל פרויקט:

כבוד היושב ראש, ברשותך, אתה יכול לעשות מה שאתה רוצה, אבל הערה, לפי חוק הדרישה הראשונה והשנייה זה לא בהפרש של ארבעה חודשים, זה דרישה ואחרי שבועיים---

היו"ר דוד רותם:

לא, אני מדבר על דרישה נוספת. 

יעל קינן מרקוביץ:

הנקודה השנייה, אנחנו עוברים לסעיף 10. 

גל פרויקט:

כבוד היושב ראש, אני רוצה להעיר הערה ברשותך על עיקול אלקטרוני. אנחנו בדקנו בסעיף 1(3), תו עיקול אלקטרוני, 8 שקלים. אנחנו בדקנו שוב פעם וכבוד היושב ראש אנחנו מחויבים היום לשלם לבנק 21 שקלים---

היו"ר דוד רותם:

אין לכם סמכות לעשות היום עיקולים אלקטרוניים. 

גל פרויקט:

מדוע? אני מדבר על ארנונה ומים. וגם לאחר הנחיות היועץ עדיין אנחנו מחויבים 21 שקלים ולחברות הביטוח אנחנו משלמים 40 שקלים, אז לפחות בוא---

מורד פרץ:

לא, החיוב 21 שקלים הוא במידה ונמצא... ובמידה ולא, זה שני שקלים. 

גל פרויקט:

בכל מקרה הסכום פה הוא סכום מרבי, אני לא גובה יותר מאשר אני מוציא. לכן כבוד היושב ראש, אני מבקש, תעלו את זה לפחות למה שעולה לנו. 

זאב פורת:

זה נושא מסחרי. הבנקים הציעו לנו שתי אפשרויות, לקחת פר תשובה. כלומר על כל תשובה שלילית יגבו מאיתנו 2 שקלים. על כל תשובה חיובית 21 שקלים. במידה ואנחנו רוצים על כל תשובה לא להיכנס כרגע לסחר מכר, תשובה חיובית או שלילית, 8 שקלים, אנחנו העדפנו ללכת למתכונת של ה-8 שקלים בלי שום קשר למהות התשובה. ייתכן והרשויות המקומיות עשו איתם הסכם של 2 /21 שקלים. 

מורד פרץ:
זה נובע מהסכם ישן שלכם איתם. אני מניח שאם היום תיכנסו איתם להתקשרות נוספת, אז---

היו"ר דוד רותם:

אני בכלל חושב שכל ההסכם הזה טעון בדיקה וטעון בדיקה מעמיקה מאוד, משום שאם על פי חוק אני קובע את התשלומים אז לבנקים לא תהיה בררה, הם יהיו חייבים ל---

מורד פרץ:

שוב, זה כבר קבוע בתקנות הוצאה לפועל, או מרכז גבייה לקנסות, לכאן או לכאן. 

היו"ר דוד רותם:

יכול להיות שזה קבוע בתקנות. אני בינתיים חושב שהרשויות המקומיות, חוץ מעל ארנונה ומים, לא יכולים לעשות את זה. אחרי שאני אראה את הנחיות היועץ לכל הנושא הזה, יכול להיות שיהיה מקום לתקן. בינתיים לדעתי זה סכום סביר. אם המדינה יכולה לעמוד בסכום הזה, גם הם יכולים לעמוד בסכום הזה. 

איתיאל מלאכי:

אני רק אציין, תקנו אותי אם אני טועה, אני חושב שהעניין פה הוא ההבדל של יתרון הגודל, שהמדינה פה מקבלת איזה שהם---

היו"ר דוד רותם:

בוא נאמר, יכול להיות, לא מדבר אליי. אילו הייתם בודקים את זה והייתם באים ואומרים, מילא, אבל לא בדקתם. 

גל פרויקט:

החוזים קיימים, אנחנו בדקנו. 

היו"ר דוד רותם:

החוזים קיימים, יכול להיות, אז הבנקים סידרו אתכם. 

נעמה מנחמי:
אבל אתם משלמים 21 גם כשהתשובה היא שלילית? 

גל פרויקט:

לא, לא, כשהתשובה היא שלילית זה 2 שקלים. 

גל פרויקט:

אני לא מחייב את האזרח על---

דלית זמיר:

אבל אז השאלה אם הם יוכלו לחייב את האזרח. אולי אפשר ללכת פה על---

היו"ר דוד רותם:

הדבר הוא נורא פשוט, רבותיי, מה שיכולה לעשות המדינה, כאשר זה יהיה לרשויות, אז יעשו הסכם אחד לכולם. 

מורד פרץ:

אני חושב שכבר היום הם מתכנסים לסכומים האלה. 

דלית זמיר:

השאלה מה עדיף. השאלה הזאת עלתה גם בהוצאה לפועל והיה דיון בהוצאה לפועל, ושתי האופציות אמורות להיות זהות, הם פשוט הלכו על שני מתווים שונים, אין שום סיבה לא לקבל את שניהם. 

היו"ר דוד רותם:

לא, שיילכו על מתווה אחד, בדיוק כמו שהגיעה המדינה. בוא נאמר ככה, כשזאב יושב עם הבנקים, או החשב הכללי, יש פה נציג החשב הכללי, אז הם יעשו הסכם אחד שיגיד גם לרשויות וגם לאלה. 

גל פרויקט:

אנחנו נפנה לבנקים ונעבור איתם, נשנה את ההסכם ל...

היו"ר דוד רותם:

נכון. 

יעל קינן מרקוביץ:

1(6), פיצלנו לשני מקרים; עיקול באמצעות רישום מיטלטלין של הסרבן בכתובתו או במקום עסקו, 160, עיקול רכב משרד הרישוי , 80. הבהרנו פשוט, מאחר שבדקנו וסחר---

היו"ר דוד רותם:

מצוין. 

זאב פורת:

אנחנו לא רוצים סתם לחייב אותו בסכומים מעבר. 

היו"ר דוד רותם:

מצוין. 

יעל קינן מרקוביץ:

10. ניסיון לבצע אחת מהפעולות, ללא המלה 'אחד'. 

נעמה מנחמי:

תקראי את כל הסעיף. עשינו שינוי, הורדנו את ה'לא'. 

אני אקריא: "(10) ניסיון לבצע אחת מהפעולות המנויות בתקנות משנה 1(6) עד 1(9), אשר לא צלח מאחר שהכתובת שבה נעשה הניסיון כאמור אינה כתובתו של החייב, ובלבד שכתובת זו מופיעה באחד מן המרשמים המנויים בתקנת משנה 1(5), או שהיא הכתובת שנמסרה על ידי הסרבן. 160 שקלים".

היו"ר דוד רותם:

למה לא ניסיון אחד? 

גל פרויקט:

כבוד היושב ראש, יש לי פה שתי בעיות. אני חושב שאולי היתה אי הבנה בהסבר מצדנו, אבל אני לא חושב שמה שנוסח זה מה שמחויב. דבר ראשון, לעניין הסיפא, של ה-160 שקלים. אנחנו מדברים פה על אחת מהפעולות המנויות בתקנות מ-1(6) עד 1(9), 1(6) זה רישום, 1(8) זה הוצאה ו-1(9) זה הוצאה עם משאית. מבלי להתייחס רגע לרישא של הסעיף, בוא נניח שביצענו את אחת הפעולות, לכאורה הסכום שאנחנו צריכים לקבל זה הסכום לפי איך שמנוי בין 1(6) ל-1(9), תלוי בפעולה שנעשתה. אם באמת עשינו רישום וזה לא צלח, זה 160 שקלים, זה מה שכתוב בתקנון, אם עשינו דרך אגב עיקול למשרד הרישוי, היה צריך לקבל רק 80 שקלים, לא צריך לקבל 160 שקלים. ואם עשינו הוצאה לפועל והיא לא צלחה, צריך לקבל 340. אנחנו, כרשות, משלמים את ההוצאה הזאת, אז מאיפה בא 160? 

היו"ר דוד רותם:

הדבר נורא פשוט. בא משרד האוצר ואומר לי, 'אנחנו עושים פעולה שלא הצליחה כי הלכנו לכתובת לא נכונה'. 

גל פרויקט:

לא הלכנו לכתובת לא נכונה. 

היו"ר דוד רותם:

כן, כן, תסתכל 'לא צלח מאחר שהכתובת שבה נעשה הניסיון אינה כתובתו של החייב, ובלבד שכתובת זו מופיעה באחד מן המרשמים', או בכתובת שנמסרה על ידי הסרבן. 

גל פרויקט:

אז אמרתי, הכתובת מופיעה באחד המרשמים או נמסרה על ידי הסרבן והפעולה לא צלחה, כי הוא לא נמצא שם. אז זה לא כתובת לא נכונה, זו הכתובת שיש לנו ממנו. 

היו"ר דוד רותם:

אני לא אמרתי שהכתובת לא נכונה, אמרתי שהכתובת איננה הכתובת של החייב ולא הצלחתם לבצע את הפעולה. 

גל פרויקט:
אתה דיווחת לנו שאתה גר בכתובת מסוימת, הייתי שם, לא מצאתי אותך. הפעולה לא צלחה. 

היו"ר דוד רותם:

יפה, על זה תקבל 160 שקלים. 

גל פרויקט:

הפעולה לא צלחה, כי זו לא הכתובת, אבל זה מה שאתה דיווחת לנו. הלכנו לאיפה שדיווחת. 

היו"ר דוד רותם:

לכן אתה תקבל 160 שקל. 

גל פרויקט:

אבל אם עשיתי פעולה של רישום, בסדר. אם עשיתי פעולה של הוצאה, אנחנו ביצענו את ההוצאה. 

היו"ר דוד רותם:

אם כך זה צלח, אז לא נכנס לסעיף הזה. 

גל פרויקט:

תן לי להסביר. אנחנו הזמנו משאית בשביל לעשות פעולה בדיסקוטק מסוים. עשינו רישום, באמת זו היתה הכתובת, עכשיו אני בא לעשות הוצאה ואנחנו או אתם הזמנו משאית. הגענו למקום, שבוע-שבועיים לאחר הרישום, בא הבן אדם ואומר 'סליחה, יש פה עסק אחר עכשיו'. הפעולה לא צלחה. אני לא יכול לבצע---

דלית זמיר:

בגלל שהכתובת לא נכונה. 

גל פרויקט:
הכתובת לא נכונה. החברה כבר עברה, הוא אומר 'היום יש חברה אחרת'. פעולת ההוצאה לא צלחה, אי אפשר לממש אותה. אני שילמתי עכשיו 2,000 שקל לקבלן ואם זה לא משאית, שילמתי לו 340 והוא הביא צוות, למה אני צריך לקבל 160? אני צריך לקבל כמה שעלה לי לפי איך שמוגדר---

נעמה מנחמי:

או בגלל שעשה פעולה שעשה הסרבן. 

גל פרויקט:

כל הרעיון פה שאם הגענו לכתובת שמתברר שאי אפשר לבצע את הפעולה, כי פיזית הוא לא נמצא שם, ובאמת זו כתובת שהוא מסר לנו ובאמת זה מופיע במרשם---

נעמה מנחמי:
אבל אם הוא לא נמצא שם, כי הוא פשוט לא נמצא שם, אז עקב פעולה שעשה---

גל פרויקט:
לא, אם הדלת סגורה, סעיף (10) לא חל. אם הדלת סגורה, אני יודע להדביק, אפשר לפרוץ. סעיף (10) לא חל פה אם הדלת סגורה. סעי ף(10) חל רק אם הגעתי למקום, פתאום בא בן אדם ואומר לי 'סליחה, אני לא יודע, הבן אדם הזה לא גר, אני גר שם מאתמול'. 

נעמה מנחמי:
או בגלל פעולת סיכול. 

דלית זמיר:
השאלה איזה סכום יש לו פה. 

גל פרויקט:

אז אני זכאי לחייב אותו בכמה שעלה לי, את הצוות אני הוצאתי לשם, שילמתי לו כסף. זאת אומרת לא צריך להעניש אותנו על זה, בגלל שהבן אדם החליף כתובת ובדקנו גם במחשב וגם בזה. 

היו"ר דוד רותם:

בזה אתה צודק. 

גל פרויקט:

זה פשוט צריך 'על ידי הסרבן, כאמור ב-1(6) 1(9)', כמה שכתוב, כתוב. 

קריאה:

לכן צריך להשמיט את המלה 'אחד'. 

היו"ר דוד רותם:

למה להוריד את המלה 'אחד'? 

קריאה:

בגלל שיכול להיות שאנחנו נעשה ניסיונות נוספים בכתובות אחרות. 

היו"ר דוד רותם:

שלא רשומות? 

קריאה:

שלא רשומות. הכתובת רשומה ו---

גל פרויקט:

כבוד היושב ראש, אני אגיד לך את הפרקטיקה. אנחנו מחפשים בן אדם, יש כתובת שהוא דיווח לנו שהוא לא נמצא שם. אנחנו הולכים לראות במרשם, דרך אגב, או רשם החברות או רשם ה... הלכנו לכתובת המרשם והוא לא נמצא שם, אז אנחנו מוצאים חברת חקירות, יש לנו גם סעיף פה, לאיתור כתובת---

היו"ר דוד רותם:

רגע, עצור. בוא נלך שלב אחד אחור. מסרתי לך כתובת, באת אליי, עשית רישום, ואני עזבתי בין הרישום לבין שבאת להוציא את המעוקלים. אם הכתובת שאני מופיע במרשם היא לא הכתובת שבה אני נמצא, אז קרוב לוודאי שלא תהיה לך את הכתובת, אתה לא תבצע את העיקול ברישום גם, אז אל תבוא להוציא לי, אם אין לך עיקול. 

גל פרויקט:

לא הבנתי את הדוגמה. 

היו"ר דוד רותם:

אתה מתכוון שאני עובר כל יומיים כתובת. 

גל פרויקט:

לא, אתה גר בדירה בתל אביב וזו הכתובת שלך, ועכשיו לא שילמת ועשינו פעולת רישום. יכול להיות שכבר בפעולת הרישום אני אראה שאתה לא גר שם, אני לא אעשה עוד פעולה. אני אחפש אותך במרשם, אם הכתובת של המרשם שונה מהכתובת שדיווחת, אני אלך לכתובת המרשם. יכול להיות שגם בכתובת המרשם אתה לא נמצא. אז עכשיו אני לוקח חברת חקירות לאתר את הכתובת. יש גם סעיף כזה של איתור כתובת של חייב שהוא לא במרשם ולא מה שהוא דיווח לך, ואומרת לי החברה, 'תשמע, הבן אדם הזה גר באשקלון בכתובת זאת וזאת', עכשיו אני אלך לכתובת הזאת. הנה לך עשינו שלוש פעמים---

היו"ר דוד רותם:

רגע, רגע. הגעת לכתובת הזאת ומה קרה? 

גל פרויקט:

אם הוא נמצא שם, עשיתי לו את הפעולה. אם הוא לא נמצא, אז הוא לא נמצא. אז אני בבעיה. 

היו"ר דוד רותם:

לא, לך לחברת החקירות ותדרוש ממנה את הכסף. כי, אתה מבין, אי אפשר כשאתה לוקח בעל מקצוע, כמו חברת חקירות, הוא נותן לך אינפורמציה לא נכונה ואחר כך אתה בא אליי ואומר לי 'תשלם בשביל הטעויות שלה'.

גל פרויקט:

ברוב המקרים הבעיה היא לא בחברת החקירות. מדובר באנשים שעוברים כתובת. אנחנו לא האנשים היחידים שהם חייבים להם כסף. הם פשוט לא מדווחים. הרעיון פה, אנחנו לא מחפשים לחייב אנשים בהוצאות, העסק שלנו זה לא לעשות פעולות מיותרות, זה מפריע לעבודה שלנו, זה לא תורם. 

היו"ר דוד רותם:

אני רוצה שתבין, יש הבדל עצום בין כשמבצעת את זה הרשות, לבין כשמבצעת את זה חברת גבייה וזה שונה לחלוטין. זה ההבדל. 

גל פרויקט:

אז אולי צריך להגביל את זה בדרך אחרת. יש הרבה מקרים שאנחנו מחפשים את החייב על פני כמה שנים גם ב-10, 12 כתובות, הבן אדם כל שנה עובר דירה, הוא לא מדווח לשום מקום, זאת אומרת מלאכת חיפוש החייב היא מלאכה מאוד קשה שלנו, זה אחד הדברים שיש לנו הכי הרבה קושי איתם. בדרך כלל החייבים האלה לא אומרים 'אני גר פה', הם לא אנשים נורמטיביים שיש להם בית ולא עוברים דירה. 

נעמה מנחמי:

אתה משאיר, לא משאיר?

היו"ר דוד רותם:

ב-(10) אני אוריד את ה'אחד' ואני אוסיף את הסיפא, 'כאמור באותן פסקאות'. 

דלית זמיר:

אפשר להוסיף לו את מה שאמרת, שהביצוע לא מושלם עקב סיכול על ידי החייב. 

היו"ר דוד רותם:

 לא חשוב, כי אני נותן לך את הסכום ההוא. 

דלית זמיר:

לא בשביל הסכום, בשביל הסיבה, או בגלל שהכתובת לא נכונה, או שהחייב עצמו סיכל את הפעולה. 

קריאה:

מה זה סיכול? 

קריאה:

לא, 'כאמור באותן פסקאות' יותר טוב. 

גל פרויקט:

כבוד היושב ראש, אני חייב להגיד לך במאמר מוסגר שאנחנו מרוצים מהתקנות. באמת שזה טוב לנו. 

קריאה:

זה גורם לנו להרגיש לא טוב. 

היו"ר דוד רותם:

אני רוצה להגיד לך משהו, אתה מייצג פה עירייה אחת בלבד, אתה לא מדבר בשם השלטון המקומי. 

גל פרויקט:

היום אני בא לפה בשם השלטון המקומי. 

היו"ר דוד רותם:

אז אם כך לא נתנו לך הערות ולא לימדו אותך את המציאות. 

קריאה:

נעמה, אולי תוכלי לקרוא לנו שוב את הסעיף? 

נעמה מנחמי:

(מקריאה): (10) ניסיון לבצע אחת מהפעולות המנויות בתקנות משנה 1(6) עד 1(9), אשר לא צלח מאחר שהכתובת שבה נעשה הניסיון כאמור אינה כתובתו של החייב, ובלבד שכתובת זו מופיעה באחד מן המרשמים המנויים בתקנת משנה 1(5), או שהיא הכתובת שנמסרה על ידי הסרבן", את 'או בשל סיכול' נכניס בהתחלה. "אשר לא צלח בשל סיכול של הסרבן, או מאחר---

גל פרויקט:

'או שהכתובת שנמסרה על ידי הסרבן', זה בסדר. 

קריאה:

כלומר כתובות של חברת חקירות שלא צלחו, אתה לא יכול לגבות. זה לא כתובת שסופקה על ידי הסרבן ולא על ידי אחד מהמרשמים. 

קריאה:

אבל בכל מקרה אתה לא יכול לגבות. 

דלית זמיר:

---שמשרד הרישוי, אולי להוריד את זה---

נעמה מנחמי:

כן, אני בכוונה גם מרקרתי את השורות הבאות, כדי שכשתזיזו את זה אז תוכלו לראות איפה יש לכם פסקאות שצריך להזיז. 

סלעית קולר:

אתם צריכים לעשות הגדרה של סיכול, אי אפשר לעשות את זה בלי הגדרה של סיכול, כי סיכול משפטית יש לזה ים של פרשנויות ואתם צריכים מה רלוונטי ל---

היו"ר דוד רותם:

בואי נאמר ככה, סיכול על ידי החייב, פירושו---

סלעית קולר:

פשוט להגדיר את זה. 

היו"ר דוד רותם:

 זה לא מניעת פעולה, כי אז יגידו לי 'אדוני, הוא עבר דירה, זה לא שהוא עשה סיכול לפעולה'. 

קריאה:

לרבות שעבר דירה לאחר רישום. 

היו"ר דוד רותם:

אז לא 'לרבות', כל סיכול שהפסיקה תכיר בו כסיכול זה סיכול. 

נעמה מנחמי:

לא, אולי צריך למצוא מלה אחרת. 

סלעית קולר:
הבעיה היא שאותן חברות גבייה שאתה אומר שיש איתן בעיה, ואנחנו כולנו מסכימים ש---

נעמה מנחמי:

אולי מאחר שה---

סלעית קולר:

אנחנו לא רוצים שהפרשנות הזאת תהיה בידיים שלהם. 

גל פרויקט:

אני יכול להציע לכם איזה פתרון שאולי יקל על העניין? אולי במקום 'סיכול', כל כתובת של החייב שבה הוא התגורר ולא דיווח על כך במרשם הארצי. כי על פניו כשבן אדם גר, לפי חוק הוא צריך לדווח במשרד הפנים איפה הוא גר. זה החוק. 

היו"ר דוד רותם:

את תנסחי את זה. 

נעמה מנחמי:

נמצא לזה. משהו אקטיבי, נכון? 

אריה לית:

המלה 'לא' בשורה השנייה במקום? 

היו"ר דוד רותם:

הורדנו אותה. 

נעמה מנחמי:

רק מבחינת הנחיות של הוועדה לגבי מה היא היתה רוצה לראות, משהו אקטיבי? 

היו"ר דוד רותם:

משהו אקטיבי על ידי החייב. פעולה אקטיבית של החייב. 

נעמה מנחמי:

פעולה אקטיבית במטרה למנוע את העיקול. 

היו"ר דוד רותם:

לא במטרה למנוע את העיקול, אפילו אולי הייתי כותב יותר פשוט, מאחר והחייב העביר את כתובתו---

גל פרויקט:

מבלי שהוא דיווח על כך בהתאם לחוק. 

נעמה מנחמי:

זה מצומצם מדי. זה משהו מאוד נקודתי. לדוגמה אם הוא הביא בריונים שיעמדו בפתח הדלת? 

היו"ר דוד רותם:

אוה, זה יהיה מצוין. 

גל פרויקט:

אם הוא הביא בריונים זה לא קשור לסעיף 10. 

היו"ר דוד רותם:

אל תדאגי, הבריונים גם בצד השני. 

גל פרויקט:

על פי חוק היום כשאזרח גר במקום מסוים, הוא צריך לרשום את עצמו במשרד הפנים. זה החוק. מה זה סיכול? סיכול זה שבן אדם מתגורר במקום מסוים ולא טרח לרשום א ת עצמו במרשם, כי אם הוא רשום במרשם אני יכול למצוא את הכתובת. זה סיכול. 

קריאה:

אתה לא תופס את אותם העבריינים שאתה באמת רוצה לתפוס, אלא כל מיני אנשים ש---

גל פרויקט:

למה? במקרה יש חוק שצריך לעדכן. 

קריאה:

כן, מה לעשות, שיש סטודנטים שגרים אצל ההורים וגרים גם פה וגרים גם שם

גל פרויקט:
כי הם רוצים לקבל פעמיים הנחה. 

יעל קינן מרקוביץ:

אולי אפשר להציע שהסרבן מנע את אחת מהפעולות, מנע על מנת להפעיל את אחת מהפעולות המנויות. 

קריאה:

מה שכן, הם רוצים לקבל פעמיים הנחה, אז הם לא נרשמים. מה לא? למה לא? 

היו"ר דוד רותם:

הלאה.

יעל קינן מרקוביץ:

סעיף 13, סיפא של סעיף (13). אנחנו הצענו 'ובלבד שהפריטים הוצעו למכירה' ולא שהם נמכרו, כי ייתכן מצב שעשיתי את כל פעולות הניסיון למכור את אותו נכס ולא היו לאותו נכס קונים. מי ישלם את אותו הסכום? האם לא הסרבן?  

היו"ר דוד רותם:

לא, אלה שמכרו. בואי נאמר ככה, ראיתי השבוע מודעה כזאת וכתוב שם ככה; מיטלטלין, תכשיטים, חפצי יודאיקה, ספרים, מיליון דברים. המודעה הזאת עלתה 500 שקלים, מכרתְּ את החפצים של 10 אנשים, כל אחד מהם ישלם 50 שקלים בשביל המודעה. אחרת יהיה מצב שאלה שלא מכרת את החפצים שלהם, את מפרסמת שוב ושוב ושוב ושוב, את בעצם תגיעי למחירים שלא תוכלי לגבות אותם. אני רוצה שכאשר מכרת את החפצים שלי, הוספת שם את המחיר של הפרסום וגבית חזרה את הכסף. 

יעל קינן מרקוביץ:

מצד שני ייתכנו מצבים שעשיתי כל מה שביכולתי כדי לנסות למכור. נעמה נתנה את הדוגמה של הכיסא המכוער, שאין לו קונים. 

היו"ר דוד רותם:

אין לו קונים, אז מה את רוצה שיקרה? 

יעל קינן מרקוביץ:

אני מנסה למכור אותו. 

היו"ר דוד רותם:

את מנסה למכור אותו, אבל את רוצה לגבות את ה-500 שקלים. 

יעל קינן מרקוביץ:

לא את כל ה-500 שקלים. באופן יחסי. 

היו"ר דוד רותם:

סליחה, את רוצה לגבות 500 שקלים כי זה מה שעלתה לך המודעה. אז מה שקורה זה שאת הכיסא המכוער שלי את לא מצליחה למכור ולכן לחוב שלי יצטרפו עוד 50 שקלים ובינתיים הפסדת כסף. 

קריאה:

אבל היא מוכרת כדי לצמצם את החוב שלך. 

היו"ר דוד רותם:

את לא מצליחה למכור את הכיסא שלי. 

יעל קינן מרקוביץ:

לא באשמתי. אני עושה מה שאני יכולה כדי למכור. 

היו"ר דוד רותם:

אני לא אמרתי שזה באשמתך. מה המטרה שלכם? להוסיף לי הוצאות או לגבות את הכסף? 

יעל קינן מרקוביץ:

לגבות כסף ולכן אני רוצה למכור. 

היו"ר דוד רותם:

תודה רבה, ולכן אני אומר, אם את פרסמת 100 פריטים ומכרת פריט אחד, אז הוא ישלם את ה-500 שקלים. אם מכרת 50 פריטים, הם ישלמו את ה-50 שקלים. אלה שלא מכרת, את ממילא תפרסמי שוב, כשתמכרי אותם תגבי מהם את הכסף, כי אחרת יהיה מצב שאת רק מגדילה את החובות ולא מחזירה את הכסף. 

דגנית חגי סעדון:
אתה נתת דוגמה שבה אני מפרסמת כמה פריטים וגובה ממה שמכרתי 500 שקלים, אבל זה לא מדויק. זה לא נכון פשוט. לפי התקנות אנחנו לוקחים את החלק היחסי של כל הפריטים חלקי 500 שקלים. זאת אומרת בכל מקרה אני אף פעם לא גובה את---

גל פרויקט:
אדוני היושב ראש, אתה גורם לעוול. יכול להיות שבמכירה שיש 50 פריטים, אפילו טכנית, ימכרו רק את זה שיש לו את המיקרוגל---

דגנית חגי סעדון:

אז רק 10 שקלים אני יכולה לגבות. 

קריאה:

לא תגבי 10 שקלים, זו פונקציה של המכירה. דגנית, הוא ישלם את כל  ה-500, או את תמיד מקבלת את ה-500. 

היו"ר דוד רותם:

בדיוק, זה מה שאני רואה. 

קריאה:

חבר'ה, 2 מתוך 50, כל אחד יספוג 250 שקלים. זה מה שאומר היושב ראש. 

היו"ר דוד רותם:

נכון. 

דלית זמיר:

אבל זה גם לא מוצדק. 

היו"ר דוד רותם:

זה מאוד מוצדק מסיבה אחת פשוטה. אני רוצה שההוצאות יחזרו למוציא. מה אתם עושים? אתם עושים דבר פשוט, יש 100 פריטים שהוצאתם למכירה, מתוכם 75 זה כיסאות מכוערים שלי ואף אחד לא רוצה לקנות אותם. מה תהיה התוצאה? שאתם שמתם עליי, הגדלתם לי את החוב עוד פעם ועוד פעם ועוד פעם, ואתם לא מצליחים, בסוף אתם תשמידו, אבל בינתיים החוב שלי הולך ומתנפח. מצד שני, יש פה בן אדם שחייב 1,000 שקל, הכיסא המכוער שלו נמכר ב-1,500, שישלם את ההוצאה, כי בגלל זה הקטנתי לו את החוב. 

דלית זמיר:

אני רק חושבת שמבחינת הצדק כלפי אותם חייבים, זה פחות צודק, ואני אסביר. אם יש לך רשימה של 100 פריטים ורק אחד נמכר, שיש לו שורה קטנה בכל הרשימה, אני לא חושבת שנכון לחייב אותו בכל ה-500. מאידך, אם באמת ניסיתי למכור את הכיסא הזה ולא הצלחתי, אז גם משלא הצלחתי למכור, זה חלק מההוצאות הלגיטימיות של הרשות. יכול להיות ואני חושבת שזה לא סביר לפרסם את המודעה הזאת עוד 50 פעם אם אנחנו חושבים שזה לא יימכר. אם הבנו שאין לזה סיכוי להימכר, אז אולי לא נפרסם את זה שוב ולא ננסה למכור את זה שוב?

היו"ר דוד רותם:

רבותיי היקרים, אני אגיד לכם מה הבעיה. הבעיה היא מה אני רוצה כתוצאה סופית. אני רוצה לקבל את החזר ההוצאות. כאשר יש לי מכירה ואני פעם הייתי במחסן של נעמן, אני ראיתי מה קורה שם. יכול להיות שיש בן אדם אחד שעיקלו לו בבית שלושים ספרים ועוד שישה כיסאות והכל מתפרסם תחת המלה 'מיטלטלין'. מה תגבי ממני? על כל ספר את האחוז או על כל החבילה? 

זאב פורת:

לא, על חייב, על ציוד של חייב.

היו"ר דוד רותם:

מה זה ציוד של חייב? אדוני, תסתכל מה שכתוב פה, 'כיחס שבין מספר הפריטים של הסרבן לכלל הפריטים המופיעים במודעה'.

זאב פורת:

אני לא חושב שניתן לחשב כזה דבר.

היו"ר דוד רותם:

לכן אני אומר, רבותיי, תפסיקו עם זה, אתם יודעים שמכרתם 100 פריטים. 

קריאה:
זה פריטים של הסרבן. 

גל פרויקט:
איך אתה יכול לחשב? אם למישהו יש 100 ספרים... אי אפשר לעשות את זה. 

היו"ר דוד רותם:

אי אפשר? בבקשה, רבותיי, אתם יודעים מה? 

גל פרויקט:

זה צריך להיות פר חייב, לא פר פריטים. ואם זה מסעדה? תתחיל לעשות צלחות... טכנית. הוא צריך שני רואי חשבון בשביל לעשות את זה, ואחרי זה את החשבון הוא יכול לעשות רק אחרי שהוא גמר למכור. כשמישהו בא, הוא לא יכול לעשות את החשבון, כי הוא לא יודע כמה יימכר. אם יש פריטים של עשרה אנשים, תחלקי את זה לפי אנשים, מה זה משנה אם לזה יש ארבעה פריטים ולזה שמונָה פריטים, מה זה רלוונטי? 

דלית זמיר:

אם הם לא מפורטים בהודעה, אני מסכימה איתך. 

היו"ר דוד רותם:

הם לא מפורטים. 

גל פרויקט:

בהודעה תמיד רשום מיטלטלין, ציוד, לא רשום שם שני וידיאו, שני ספרים. לפי מספר הלכאורה חייבים שאת הציוד שלהם את באה למכור. אם במכירה הפומבית את מוכרת ציוד של מאה חייבים, אז העלות צריכה להתחלק בין מאת החייבים, ללא קשר אם למישהו יש שני כיסאות ולשני יש עשרים ספרים. 

דלית זמיר:

זה ברור, העניין הוא לפי המקום במודעה. אם הכל נכנס תחת מיטלטלין אז אין שום סיבה לקחת לכל אחד את ה---

גל פרויקט:

זה מה שרשום פה. 

דלית זמיר:

אבל אם יש לך מיטלטלין כמו תמונות ו---

גל פרויקט:

מה זה משנה? 

דלית זמיר:

הם לא שייכים לכל אחד מהחייבים.  

היו"ר דוד רותם:

אין לי בעיה, השאלה מה כתוב שם. לפי מה שאתם רוצים, שזה יהיה מספר הפריטים של הסרבן---

דלית זמיר:

זה אני מסכימה, שאם כתוב 'מיטלטלין' זה לא הגיוני. 

היו"ר דוד רותם:

אוקי, זה גם לא הגיוני, כאשר את כותבת 'רכבים', 'מכשירי חשמל', 'ציוד בית' ו'תמונות'. 

דלית זמיר:

אגב, השאלה אם מודעה אמורה להיות לגבי חייב אחד? 

היו"ר דוד רותם:

חייב אחד, אז הוא שילם. 

גל פרויקט:

אבל בדרך כלל לא. זה לא כזה קריטי, אבל מה אכפת לכם שזה יהיה לפי מספר החייבים לגביהם מתייחסת המכירה. 

היו"ר דוד רותם:

לא, לגביהם נמכרו הפריטים. אני רוצה את זה מסיבה פשוטה, אני רוצה מצד אחד לשמור על החייבים, אבל אני גם צריך להיות הגון לרשות. 

גל פרויקט:

אבל יכול להיות שתעשה עוול, יכול להיות שבסופו של יום ימכרו רק פריטים של חייב אחד. אתה מחייב אותו ב-500 שקל שיכול להיות שזו עלות יחסית גבוהה למה שהוא חייב. 

היו"ר דוד רותם:

יכול להיות, אבל אני גם צריך לדאוג לרשות שהיא לא תוציא הוצאות. לכן אמרתי שאתם צריכים להחליט... אם עיקלת לי 24 צלחות אז אל תפרסם מודעה על 24 צלחות. או שתגיע מראש למסקנה שאין סיכוי למכור אותם ותזרוק אותם עכשיו, אל קודם תפרסם, תגדיל לי את החוב, לא תמכור, אתה לא תקבל את הכסף חזרה ובסוף תשמיד אותם ותבקש גם כסף בשביל ההשמדה כשאתה לא תקבל כלום. 

גל פרויקט:

בסדר, רק בכל זאת שלא יהיה לפי מספר הפריטים, אלא לפי מספר החייבים לגביהם נערכת המכירה. 

קריאה:

אז צריך לתקן את זה לפי מספר האנשים. 

זאב פורת:

אני חושב, כי זה נמכר גם לפי גושים, גושים זה אנשים. הרי זה מאוחסן כפונקציה של גוש. הרי לכל תפיסה יש תא אחסון, יוצאים תאי אחסון למכירה, תאי אחסון זה מספר חייבים למעשה. 

גל פרויקט:

וגם לפעמים מוכרים את הכל בבאלק אחד. 

היו"ר דוד רותם:

אני חושב כיחס בין מספר החייבים---

גל פרויקט:

לגביהם הוצעו פריטים במסגרת המכירה. 

קריאה:

זה לא מספר פריטים. 

היו"ר דוד רותם:

היחס בין מספר החייבים לכלל החייבים שבמודעה ושנמכרו באותה מכירה פומבית. 

נעמה מנחמי:

לכלל החייבים שפרטי---

היו"ר דוד רותם:

שחפציהם נמכרו. 

זאב פורת:

חבר הכנסת רותם, כולם או מקצתם. יכול להיות שכאן בפרשנות יבוא מישהו ויאמר, 'לא מכרת את מלוא הטובין אז לא יכולת'. כלומר כולם או מקצתם לגבי אדם. הוצאת למכירה גוש מסוים, נמכר פריט אחד, הוא נכלל במסגרת הוצאות החיוב. גם אם לא כל הפריטים שלו נמכרו. 

היו"ר דוד רותם:

אתה לוקח את מה שמכרת ושם אתה לוקח את הכסף. 

גל פרויקט:

תשמע, זה טוב מאוד אבל יש כאלה שמנצלים את זה. בעל עסק מגיש לך הצגה שצריך לסווג אותו כקרקע חקלאית, ממזמז את זה חצי שנה, אחרי זה חצי שנה בוועדת ערר ובסוף הולך. 

קריאה:

אתה תמכור את זה במחיר יותר גבוה ממחיר המודעה? אם אתה לא תמכור את זה במחיר יותר גבוה מהמודעה, למה אתה מוציא את זה למכירה?

זאב פורת:

אז מה לעשות? 

קריאה:

כי אתה לא מכסה את ההוצאה. 

זאב פורת:

תראי משהו, אני אתן לך לקרוא... עבור חודש מאי תקראי... שמבקר אותי שאני מסרב או מורד. 

נעמה מנחמי:

אני מקריאה את הנוסח המוסכם: 'סכום שיחסו ל-500 הוא כיחס שבין מספר החייבים---

קריאה:

סרבנים. 

היו"ר דוד רותם:

מה זה סרבנים? חייבים. 

נעמה מנחמי:

לא, זו ההגדרה בחוק. 'מספר הסרבנים שנכסיהם מופיעים במודעה'.

היו"ר דוד רותם:

צריך לתקן את ההגדרה בחוק.

יעל קינן מרקוביץ:

שוב, נעמה. הסכום שיחסו ל-500 הוא כיחס שבין מספר הסרבנים---

היו"ר דוד רותם:

שחפציהם פורסמו למכירה באותה מודעה ושנמכרו באותה מכירה. 

נעמה מנחמי:

לא, זה יחס בין משהו למשהו, אז בין מספר הסרבנים לכלל הסרבנים שנכסיהם, כי זה יכול להיות גם משהו שהוא לא חפץ---

גל פרויקט:

אתם קצת מסתבכים. אולי תרשמו ה-500 ₪ יחולקו מבין הסרבנים לגביהם נמכרו המיטלטלין במסגרת המודעה. למה את צריכה יחס? מה אכפת לך כמה הציעו? כמה הציעו זה לא אכפת לך, אתם מחלקים את זה רק לפי מי שנמכר. 

נעמה מנחמי:

טוב, הסכמנו על הניסוח. 

יעל קינן מרקוביץ:

מה היה העיקרון? רק כדי שנסתנכרן. 

היו"ר דוד רותם:

העיקרון יהיה שמי שמכרו לו את החפצים ישלם את המודעה. 

באופן יחסי:

באופן יחסי. 

קריאה:

באופן יחסי למספר הסרבנים שנמכרו להם החפצים.

נעמה מנחמי:

אנחנו עוברים לסעיף (16), אנחנו כמובן כבר דנו בזה גם בדיון הקודם. סעיף (2). 

פרץ מורד:

שוב, אנחנו כן היינו שמחים אם במכרזים הבאים הייתם מנסים להוריד את זה. 

היו"ר דוד רותם:

זה נראה לי נורא ואיום. 

נעמה מנחמי:

זה אומר שבעצם על כל גרירה יש לא רק את ה-400 אלא יש גם את ה-150 ועל כל זה יש עוד מס ערך מוסף, זה מגיע ללמעלה מ-600 שקלים לגרירה אחת שיכולה להיות של 5 קילומטרים. אני אומרת לך, אני היום בבוקר התקשרתי סתם, הראשון שיצא בגוגל, התקשרתי, ביקשתי גרירת רכב ממגדל העמק לעפולה, ואמרו לי---

מורד פרץ:
יש לך את המפתחות, לא היית צריכה פריצה. 

נעמה מנחמי:

נכון. אבל גם על הסכום המקורי הציעו לי 250 שקלים כולל מס ערך מוסף, ואנחנו כאן מתחילים מסכומים שהם 400 שקלים, ללא מס ערך מוסף. 

מורד פרץ:

שוב, נעמה, אלה הוצאות מקסימליות. אלה הוצאות מקסימליות וזה על בסיס חשבונית. 

היו"ר דוד רותם:

אתה יודע, החשב הכללי תמיד דואג לחיסכון אחר כך של כולם. אתה יודע מה, התשובה היא לא. אתה תראה לי מקום אחד שכשבאים לגרור את הרכב, בשביל לפתוח את הדלת, לוקחים 150 שקלים. 

מורד פרץ:

שוב, זו ההוצאה המקסימלית והיא על בסיס חשבונית בדרך כלל. 

היו"ר דוד רותם:

הבנתי. כולם יראו את התקנות וזה יהיה המחיר. למה לך לעמוד על המקח? אתה יכול לגבות את זה. זה שאתה לא גובה, זה כבר לא מעניין אותך, כי בניירות כתוב שגבית מיליונים. כמה באמת גבית, אנחנו יודעים גם.  

זאב פורת:

את מדברת על מגדל העמק-עפולה. מדובר על 24 שעות ביממה, לילה, לא שאלת אותו, באזור אורבני---

היו"ר דוד רותם:

תעשה לי טובה, למה אתה צריך לגרור בלילה? 

זאב פורת:

לא, היות ואני בחוזה---

היו"ר דוד רותם:

למה אתה רוצה לגרור בלילה? 

גל פרויקט:

כי בלילה אתה מוצא את ה---

קריאה:

גם בשבע בבוקר אתה תמצא את החייב. 

נעמה מנחמי:

תלוי, ב-7 בבוקר אני בעבודה. 

זאב פורת:

אבל מכיוון שהחוזה שלי הוא לחמש שנים, שהוא לא מציין סכום, הוא מציין 80% מהתקנות. זה הסכום שהגישו, מצדי אתם יכולים להפחית, ככל שתפחיתו אני אשלם הרי פחות. 

עשינו סקר שווקים ממש, לא אחד במגדל העמק, אלא קיבלנו---

נעמה מנחמי:

אני התקשרתי אז לעוד מספרים. 

היו"ר דוד רותם:

בוא נאמר ככה, כל מי שבא לגרור את הרכב, יכניס את חוט הברזל הזה, ירים את הידית בפחות מ-250 שקל. 

מורד פרץ:

אבל זה הסכום. 

היו"ר דוד רותם:

זה הסכום? בסדר, עד שאני אוכיח לך הפוך. אתה יודע מה? אני אוציא מכרז וכשאני אראה לך שזה פחות, אתה תהיה בבעיה. כי אז הכותרת תהיה שנציג החשב הכללי מבזבז את כספי החייבים. 

מורד פרץ:

הוא לא מבזבז, הוא קבע תעריפי מקסימום. 

יעל קינן מרקוביץ:

אז כרגע זה נשאר.

אז אנחנו עוברים לתקנה 2. בתקנה 2 אנחנו מבקשים להשאיר גם הוצאה חריגה שמנויה בתקנה 1. 

היו"ר דוד רותם:

לא. לא. בשום פנים ואופן לא. קבעתי סכומי מקסימום, בזה יסתדרו. אני לא אאפשר לכם להעלות את זה. אני שומע פה יותר מדי זמזומים, 'זו העלות שלנו, אלה סכומי מקסימום'. תחליטו, פעם אחת זה סכומי מקסימום, ולכן אתם מבקשים ממני לאשר את זה---

יעל קינן מרקוביץ:

לא, מדובר על הוצאה חריגה. 

היו"ר דוד רותם:

סליחה, הוצאה חריגה, בוודאי. מחר בבוקר---

יעל קינן מרקוביץ:

וגם הגדרנו מה היא הוצאה חריגה, זו לא כל הוצאה. הגדרנו בצורה רחבה מה היא הוצאה חריגה. 

היו"ר דוד רותם:

סליחה, הרגע שמעתי, 150 שקל בשביל לפרוץ דלת, זה התעריף המקסימלי, אנחנו מורידים מזה, ומחר בבוקר פתאום זה יהיה, מכיוון שהחברות יראו מה המקסימום, הם יגידו אנחנו רוצים עוד 10 שקלים, יש לכם סמכות לאשר לנו הוצאה חריגה, ואז יאשרו את זה. 
גל פרויקט:

כבוד היושב ראש, אני יכול לתת לך דוגמה? 

היו"ר דוד רותם:

לא. 

יעל קינן מרקוביץ:

גם נוסח הסעיף מנוסח 'מטעמים מיוחדים שיירשמו'. 

היו"ר דוד רותם:

אני לא רוצה להוריד. 

נעמה מנחמי:

את זה אתה כן רוצה? הרי אז דיברת על השמדה. השמדה לא מנויה---

היו"ר דוד רותם:

בסדר, אני אוריד את זה. הורדתי לכם את זה שהיא אינה מנויה בתקנה. 

דגנית חגי סעדון:

זאת אומרת שזה גם כולל הוצאות שלא מנויות בתקנה 1.  

היו"ר דוד רותם:

אמת. הוצאה חריגה שהיתה כרוכה בהפעלת אמצעי אכיפה שמנויה בתקנה 1, בסכום הגבוה מהנקוב, אם---

דגית חגי סעדון:

כמו שזה כתוב כרגע. 

היו"ר דוד רותם:

 כמו שכתוב.

דגנית חגי סעדון:

לא, אז אנחנו רוצים כן לכלול גם הוצאות שלא מנויות. 

היו"ר דוד רותם:

אין הוצאות שלא מנויות. תגידו לי את ההוצאות האלה, נדון בהם ונכניס אותם. 

דגנית חגי סעדון:

כן, אבל זה כל מקרה---

היו"ר דוד רותם:

אם זה כל מקרה, אז אין בעיה. אני לא אתן לכם קארד בלאנש, חבל על הזמן. זה קארד בלאנש, אם זה לא מנוי, אז תן לי הוצאות חריגות. כל הוצאה שהיא לא מנויה, היא הוצאה חריגה. אני לא אתן את זה. אגב, למה לא הכנסתם את זה  בתקנות כשהגשתם אותן? 

דגנית חגי סעדון:

זה מקרה מאוד פרטני. 

היו"ר דוד רותם:

ועוד מקרה פרטני, אז אני לא אתן את זה. 

זאב פורת:

גרירת צמ"א? 

גל פרויקט:

יש לך גרירה מעל 4 טון? 

זאב פורת:

1,400. 

גל פרויקט:

זאב, תראה רגע, יש לך גרירה מעל---

היו"ר דוד רותם:

רבותיי, הייתם צריכים להכניס את זה בתקנות, מראש הייתי לומד את זה. לא הכנסתם את זה, אני לא מכניס את זה ברגע האחרון. 

גל פרויקט:

זאב, יש לך גרירה של 4 טון? בגלל שזה חריג, יש לך סעיף כזה? אתה יכול, זה בסדר. 

קריאה:

לא, מה שאין להם זה בעצם את הנושא של השמדה, זה הדבר היחידי שאין להם. 

זאב פורת:

את מפעל השיש אנחנו לא מכניסים כאן? 

היו"ר דוד רותם:

יש לך את מפעל השיש בהוצאה חריגה. זה מנוי בסעיף (1), זה במסגרת עיקול, הוצאת מיטלטלין. זה מופיע בתקנה 1.

זאב פורת:
אז הכל יכול להופיע כאן.

קריאה:
חוץ מהשמדה. 

היו"ר דוד רותם:

את ההשמדה, יש לך בעיה. 

זאב פורת:

שמירה מופיע כאן? 

קריאה:

שמירה על החווה החקלאית? 

היו"ר דוד רותם:

רבותיי היקרים, אתם יודעים מה, יש פה עוד הרבה דברים שלא מופיעים. אתם רוצים לקחת את התקנות, לנסח אותן מחדש ולהביא תקנות מושלמות? אני לא מתקן ברגע האחרון את מה ששכחתם. לא הכנסתם את זה מראש... אין בעיה, אני לא אתן לכם הוצאות חריגות בכל דבר שהוא בעולם, כי אני יודע כבר איך זה הולך להיות. אין לי כוונה כזאת. 

דלית זמיר:

אז אולי נוסיף, 'תקנה שמנויה בתקנה 1 או כרוכה בה'. זאת אומרת, אם אתה באמת רוצה להוציא---

היו"ר דוד רותם:

גברתי, לא, אל תסבירי. אין 'כרוכה בה'. 

דלית זמיר:

בעיניי זה חלק מהעיקול.

היו"ר דוד רותם:

אם זה חלק מהעיקול, אז תקבעי. 

דלית זמיר:

אבל---

היו"ר דוד רותם:

לא, לא, אז שיחליט בית משפט אם את צודקת או את לא צודקת. זה הכל. אני לא אתן לך את זה. רבותיי, אין לכם בררה, אתם רוצים? תיקחו את התקנות הביתה, תנו לאנשים שימשיכו להשתולל, וזה מה שיקרה. 

גל פרויקט:

זאב, תוסיף שיש שמירה. 

נעמה מנחמי:

או שתעסיק שם שוטרים. 

היו"ר דוד רותם:

כן, יש לך שוטרים, תעמיד שוטרים, אז זה פותר לך את הבעיה. 

גל פרויקט:

שיוסיף הוצאות שמירה.

היו"ר דוד רותם:

אתה חושב שהם יוסיפו ואני אתן להם? 

קריאה:
איך אתה משלם לחוקר? 

גל פרויקט:

אני משלם 500 שקל לחקירה. 

היו"ר דוד רותם:
הבנתי. רבותיי, אני ממשיך. מקסימום, כשאני אגיע לאישור התקנות, תהיה לכם אפשרות להגיד 'אדוני, אנחנו מבקשים למשוך את התקנות'. 

דלית זמיר:

אנחנו רוצים להוסיף הוצאה. 

היו"ר דוד רותם:

אני לא מוסיף שום דבר. אני לא אוסיף שום דבר. אתם רוצים, תמשכו את התקנות, תיקחו אותן חזרה לשר האוצר ולשר המשפטים, שיגישו את זה אליי מחדש, איך שאתם רוצים. אני לא אתקן עכשיו שום דבר. מספיק, יש גבול לכל דבר. אני לא מוכן לזה. אליי יביאו תקנות אחרי שעושים שיעורי בית. לא יעשו את שיעורי הבית אצלי. 

דלית זמיר:

לא, אבל אנחנו רצינו---

היו"ר דוד רותם:

לא כן, לא לא, זה מה שהגשתם לי? זה מה שאני אאשר. 

דלית זמיר:

הגשנו עם הוצאות נוספות. 

היו"ר דוד רותם:

הגשתם עם הוצאות חריגות, בדרך מסוימת, את זה אני לא מאשר, אני מתקן. אז אתם יכולים לקחת את זה ולהגיד 'אנחנו רוצים לתקן את הכל'. אין לי בעיה, תיקחו את הכל. תבקשו חקירה וחוקרים פרטיים וחברות בילוש. 

דלית זמיר:

אנחנו רק רוצים להוסיף---

היו"ר דוד רותם:

כן, תוסיפו עוד את כל מה שאתם רוצים, החשב הכללי יעזור לכם, יש לו עוד רשימה גדולה של הוצאות, הוא רוצה לגבות חובות, אז הוא יגדיל את זה עוד יותר. אין לי שום בעיה. 

רבותיי, אני כרגע לא מתקן יותר כלום. 

הלאה. 

נעמה מנחמי:

(מקריאה): "3. בבחינת סבירות אמצעי אכיפה, בגינן ישא הסרבן בהוצאות לפי סעיף 12ט, וסבירותן של ההוצאות כאמור, יילקח בחשבון, בין היתר, היחס בין גובה ההוצאות לגובה החוב", אנחנו הוספנו "המקורי, בתוספת ריבית והצמדה". 

קריאה:

אנחנו רוצים נקודה אחרי 'החוב'. 

יעל קינן מרקוביץ:

החוב כולל לפי חוקי המס גם קנסות. 

נעמה מנחמי:

אז אין לי בעיה להוסיף גם קנסות. 

היו"ר דוד רותם:

רגע, איזה קנסות? 

יעל קינן מרקוביץ:

אדם לא הגיש, למשל, דוח, יש קנסות. 

היו"ר דוד רותם:

זה חוב, זה לא קנס. 

יעל קינן מרקוביץ:

יש גם קנסות, יש קנסות גירעון, יש מספר סוגים.

היו"ר דוד רותם:

סליחה, כל הקנסות האלה הופכים להיות חוב. הם חלק מהחוב. 

דלית זמיר:

זה חוב מקורי, אז אם קנסות יצטברו תוך כדי? 
גל פרויקט:

לא, אבל הפרשי ריבית והצמדה זה לא חוב. 

יעל קינן מרקוביץ:

לכן אנחנו מבקשים נקודה אחרי החוב. כל מה שכלול בחוב בפקודת המסים (גבייה) ייכנס. 

נעמה מנחמי:

אוקי, למעט אמצעי אכיפה, כי אחרת זה בור בלי תחתית. החוב הוא 70 שקלים, הפעלתי אמצעי אכיפה של עוד 100, אז עכשיו החוב הוא 170 שקלים, אז עכשיו אני אפעיל אמצעי אכיפה שעולה עוד 150 ואז יהיה לי כבר חוב של 320, אז אני אוכל להפעיל אמצעי אכיפה שעלותו היא 250 שקלים. 

קריאה:

אז את רוצה שעל אמצעי אכיפה לא תחול פקודת המסים (גבייה)? 

היו"ר דוד רותם:

רגע, סליחה. בין גובה ההוצאות לגובה החוב המקורי בתוספת ריבית, הצמדה והוצאות אמצעי אכיפה. 

 נעמה מנחמי:

אז אתה כבר יכול לכתוב חוב.

קריאה:

מה אכפת לך שיהיה רשום ריבית והצמדה והוצאות על פי תקנה זו? 

סלעית קולר:

לא, הוצאות האכיפה הן בדיוק הסיבה שאתה מכניס את סעיף... מה עשית בכל התקנות האלה? 

קריאה:

---אמצעי אכיפה שהוא ב-20 שקל, אז עכשיו הסבירות תיבדק מול ה-50. אז אפשר להשאיר 'חוב' כבר. 

היו"ר דוד רותם:
אז תעשי חוב. 

קריאה:

אז נשאיר חוב. 

גל פרויקט:

יש לנו בעיה עם המונח חוב. עם כל הכבוד בפקודת העיריות יש הגדרה לחוב וריבית ויש הצמדה, אז אנחנו כן רוצים שיהיה---

 היו"ר דוד רותם:

זה 4% לשבוע, כמה זה אצלכם?

גל פרויקט:

לא, ממש לא. 

היו"ר דוד רותם:

ארנונה זה חצי אחוז לשבוע. 

קריאה:

לא, ליום. 

היו"ר דוד רותם:

אדוני, אני לא אתפלא אם זה יהיה חצי אחוז ליום אצלכם. 

גל פרויקט:

זה צריך להיות החוב, לרבות הפרשי הצמדה והוצאות על פי תקנה זו. זה לא פוגע בכם, זה לא---

סלעית קולר:

לא, הרעיון היה שלא ייווצר מצב שבו בעקבות ההוצאות גבייה החוב גדל בלי סוף. ברגע שאתה מכניס את הוצאות גבייה כשיקול שאפשר להתחשב בו לצורך גביית החוב, אתה הופך את זה למצב שבו בעצם יש סיבה להגדיל את החוב כל הזמן. 

היו"ר דוד רותם:

אין סיבה. אני הגבלתי את גובה ההוצאות שאפשר, אני---

סלעית קולר:

זאת ההגבלה, זה סעיף ההגבלה. 

קריאה:

זה הופך לבור בלי תחתית.   
קריאה:

לא, ההגבלה היא הסכומים. יש פה הגבלה של סכומים. 

היו"ר דוד רותם:

סליחה, רבותיי, קודם כל יש פה הגבלה של סכומים. דבר שני, רבותיי וגברתי היקרה, גם הוצאות הגבייה, אני מפעיל עליהם את פקודת המסים (גבייה) ואני רוצה לגבות אותם. 

סלעית קולר:

אין ספק, אבל מה שאנחנו אומרים זה שאנחנו לא רוצים להפוך את הוצאות הגבייה לעיקר שבגללו אנחנו ממשיכים ב---

היו"ר דוד רותם:

כן, אני הגבלתי את ההוצאות. אני אמרתי מכתב אחד לשנה. זה בסדר, בין גובה ההוצאות לגובה החוב, נקודה. 

נעמה מנחמי:

החשש בעצם הוא שחוב של 70 שקלים לאט לאט יהפוך, אם מוסיפים לו כל שנה 60 שקלים, רק על המכתבים, ומוסיפים לו את הריביות וההצמדות, בסופו של דבר הוא יגיע לאלפי שקלים. 

גל פרויקט:

אבל את חייבת להכניס ריבית והצמדה. 

נעמה מנחמי:

ואם אנחנו לא נגביל את זה באמת בתוספת של אמצעי אכיפה---

היו"ר דוד רותם:

מי שיש לו חוב של 60 שקלים, שישלח אותם ולא יבלבל את המוח שתצטרכו לעשות לו אמצעי אכיפה. 

נעמה מנחמי:

אבל מי שיש לו חוב של 60 שקלים, אולי אין לו כסף לשלם את זה.

היו"ר דוד רותם:

אולי אין לו כסף, אבל בינתיים הוא חייב חוב לרשות ובגלל זה לי לא מפנים את האשפה, בגלל שמישהו לא משלם ארנונה. 

נעמה מנחמי:

אבל זה הופך ללופ, אנחנו נכנסים כאן ללופ, כי אתה תמיד תוכל לגבות עוד אמצעי אכיפה, בגלל שכבר הגדלת את החוב עם אמצעי האכיפה הקודם. 

היו"ר דוד רותם:

השאלה בכמה הגדלתי את החוב. נגיד שהיה חוב של 30 שקל והגדלתי אותו ב-160 שקל, אז זה לא מי יודע מה אני מדבר פה. זה בסדר, בין גובה ההוצאות לגובה החוב. 

נעמה מנחמי:

אני מעדיפה שלא יהיה את כל הסעיף כבר, כי בעיניי הוא...

היו"ר דוד רותם:

אז אני כן.

קריאה:

אולי כדי שיהיה ברור יותר, שנרשום בין גובה ההוצאות לגובה החוב, לרבות הוצאות הגבייה. 

היו"ר דוד רותם:

לא, אני לא מוסיף את זה. גמרנו, רבותיי. עזבו. אתם רק תסבכו לי... כל מלה שנאמרת פה, אתם תסבכו את זה עוד יותר. 

גל פרויקט:

אדוני היושב ראש, אולי רק תוסיף לרבות הפרשי הצמדה וריבית---

היו"ר דוד רותם:

בין גובה ההוצאות לגובה החוב, נקודה.

נעמה מנחמי:

טוב, שבתי המשפט יקבעו. 

יעל קינן מרקוביץ:

סעיף 4. ראשית, אנחנו מבקשים במקום 'אמצעי אכיפה', לחזור לנוסח הקודם, 'פעולה', ואז למעשה הסעיף ייראה כך: "4. לא ייגבה כפל תשלום בשל פעולה המפורטת בתקנות אלה, בשל כך שהפעולה לא הושלמה במועד אחד, אלא אם כן התקיים אחד מאלה:

"(א) הוכח להנחת דעתו של הממונה על הגבייה שלא ניתן היה להשלים את ביצוע הפעולה בפעם אחת.

"(ב) הסרבן ביקש את פיצול הפעולה".

ונעמה הוסיפה: "(ג) אין בתקנות אלה הוראה ספציפית אחרת". 

היו"ר דוד רותם:

מקובל עליי. 

יעל קינן מרקוביץ:

אני חושבת שאלה הנקודות שהיו במחלוקת. 

היו"ר דוד רותם:

תודה רבה.

מי רוצה להשמיע הערות? 

אריה לית:

שתי הערות. כבוד היושב ראש, הואיל ואנחנו חוגגים היום ראש חודש, אני רוצה שהסכומים יהיו באותיות קידוש הלבנה. זאת אומרת בלי נקודות. זאת אומרת שאף אחד לא יטען שלא מדובר על שקלים אלא על אגורות.

היו"ר דוד רותם:

כתוב, הוצאות בשקלים חדשים. 

אריה לית:

אני יודע. 

היו"ר דוד רותם:

אז אתה רוצה שהנקודה לפני כן תרד. אין שום בעיה. פה יש נקודה, אז יחשבו שזה נקודה 15 שקלים. אין בעיה. 

אריה לית:

תודה רבה.

הדבר השני, אחרי סעיף קטן (20) מופיע סעיף שהיה (17). היום אין לסעיף הזה מספר. 

דלית זמיר:

נכון. הסעיף שמתחיל ב'להוצאות הקבועות בתקנות אלה'. 

אריה לית:
אני חושב שזה צריך להיות סעיף גדול. 

נעמה מנחמי:

זה סעיף גדול, למעשה זאת הסיפא של סעיף 1, ולכן היא לא זקוקה לפסקת משנה. 

אריה לית:

אז להוציא את זה לשוליים. 

נעמה מנחמי:

זה גם נכון. תזיזי את זה ימינה.

אריה לית:

וגם בסעיף הזה אני מציע שבמקום המלה 'לפי חוק מס ערך מוסף', תבוא המלה 'כמשמעותו בחוק מס ערך מוסף'. זה מה שמופיע בתקנות ההוצאה לפועל (שכר טרחת עורכי דין וכונסי נכסים). זאת אומרת, זה כבר הנוסח המקובל. 

נעמה מנחמי:

את זה אני משאירה לנוסח החוק במשרד המשפטים. זה התפקיד שלו בדיוק, לבדוק שההתאמה ל---

אריה לית:

זה לא משהו אישי. 

נעמה מנחמי:

לא, אני לא רואה את זה כמשהו אישי. זה פשוט לא המומחיות שלי. יש אדם שזו המומחיות שלו, שהמומחיות שלו היא לוודא שלא יהיו הבדלים במשמעויות. אני לא רואה הבדל---

דלית זמיר:

יש הבדל במשמעות. כשכתוב 'לפי חוק', זה בעצם החיוב לפי החוק או לפי התקנות מתוכו. כשכתוב 'כמשמעותו', זה פשוט לוקחים את המונח כמשמעותו בחוק. אני לא חושבת שיש בעיה לכאן או לכאן, כי ברור---

היו"ר דוד רותם:

בסדר, אז שהנסח ינסח את זה לפי מה שהוא חושב. 

אריה לית:
אני מודה למשרד המשפטים. 

היו"ר דוד רותם:

זאב, רצית להגיד עוד משהו? 

זאב פורת:

אני רציתי משהו ואולי יש פתרון. לא רצית להכניס את הנושא של השמירה ואני מציין איזה שהוא פתרון, כי קורה שתפסנו יקב ו/או נחלה במושב שאזי אני צריך שירותי שמירה 10 ימים, 12 יום ברציפות, אבל יכול להיות שהכונס, וזה בדרך כלל בהליך כינוס, והכונס במסגרת ההוצאות, על פי חוק ההוצאה לפועל רשאי אזי לחייב את ההוצאות שהוא הוציא, ואז אני לא צריך סעיף ספציפי. 

היו"ר דוד רותם:

זה במסגרת שכר טרחה של הכונס וההוצאות של הכונס. זה לא פה. 

זאב פורת:

מי יכול לחייב את ההוצאות שלו, הוא לא יכול לחייב? 

היו"ר דוד רותם:

שכר טרחת כונס, בית משפט קובע לו. 

זאב פורת:

כל ההוצאות שלו. 

היו"ר דוד רותם:

זה בית משפט קובע. 

זאב פורת:

סליחה, תשלמו את כל הדברים האלה? 

קריאה:

הוא לא חייב בית משפט. 

זאב פורת:

הוא לא חייב בית משפט, מה פתאום בית משפט? 

היו"ר דוד רותם:

עוד הערות, רבותיי? 

זאב פורת:

השאלה אם אתה תהיה מוכן לשקול את הקטע של השמירה.

היו"ר דוד רותם:

בפעם הבאה. לפעם הבאה שיגישו תקנות כאלה. 

טוב, רבותיי, אני מצביע על התקנות. מי בעד? מי נגד? פה אחד התקבלו התקנות. 

הצבעה על התקנות

התקנות התקבלו פה אחד. 

תודה רבה לכם. 

הישיבה ננעלה בשעה 11:05
